CELEX: 62015TN0484
Language: lt
Date: 2015-08-20 00:00:00
Title: Byla T-484/15: 2015 m. rugpjūčio 20 d. pareikštas ieškinys byloje KV/EACEA

9.11.2015   
            
            
               LT
            
            
               Europos Sąjungos oficialusis leidinys
            
            
               C 371/25
            
         2015 m. rugpjūčio 20 d. pareikštas ieškinys byloje KV/EACEA
   
   (Byla T-484/15)
   (2015/C 371/28)
   Proceso kalba: anglų
   
      Šalys
   
   
      Ieškovė: KV (Atėnai, Graikija), atstovaujama advokato S. Pappas
   
      Atsakovė: Švietimo, garso ir vaizdo bei kultūros vykdomoji įstaiga (EACEA)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti Švietimo, garso ir vaizdo bei kultūros vykdomosios įstaigos skyriaus vadovo sprendimą EACEA/MH/OG/OKRAPF15D013150 dėl Susitarimo Nr. 519177-LLP-1-2011-1-GR-KA3-KA3NW, susijusio su projektu „Skaitmeninio raštingumo gerinimas ir skatinimas savanorių projektu“, finansavimo;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas, susijęs su akivaizdžia vertinimo klaida
               
                           —
                        
                        
                           Ginčijamame sprendime padaryta akivaizdi vertinimo klaida atskiriant „įprastas“ ir „papildomas“ paslaugas, kurias aptariamo projekto metu teikė ieškovės partneriai ir (ar) akcininkai, nes EACEA akivaizdžiai neatsižvelgė į partnerių teikiamų paslaugų pobūdį, aiškią ieškovės visuotinio susirinkimo valią įvertinti ir reguliuoti tokias paslaugas, kurias jis laikė atskira kategorija, kurios neaprėpia įstatų nuostatos, ir neatsižvelgė į aplinkybę, kad aptariamo projekto metu partnerių teiktos paslaugos atitiko visus minėto visuotinio susirinkimo sprendimo reikalavimus.
                        
                     
         
               2.
            
            
               Antrasis ieškinio pagrindas, susijęs su antra akivaizdžia vertinimo klaida
               
                           —
                        
                        
                           Ginčijamame sprendime padaryta akivaizdi vertinimo klaida, susijusi su sprendimo dėl partnerių ir (ar) akcininkų bei ieškovės pavaldumo ryšių, kurių buvimas aiškiai įrodytas EACEA pateiktais įrodymais, motyvavimu.